**LĒMUMS**

Liepājā

|  |  |
| --- | --- |
| 2022.gada 17.februārī |  Nr.39/3(prot. Nr.3, 4.§) |

Par projektu "Digitālās un dematerializācijas

pašvaldības" ("Digital & Dematerialization

Municipalities" (DDM))

Pamatojoties uz likuma "Par pašvaldībām" 14.panta otrās daļas 1.punktu, 21.panta pirmo daļu un Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.1.4.1.(3.) "Veicināt pašvaldības darbinieku dažādu kompetenču uzlabošanu (svešvalodu apmācība, e-prasmes u.c.)" un Rīcību Nr.1.4.1.(5.) "Atbalstīt investīcijas pašvaldības informāciju un komunikāciju infrastruktūrā un veicināt efektīvāku e-pārvaldību", izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atbalstīt Liepājas pilsētas pašvaldības iestādes "Liepājas pilsētas pašvaldības administrācija" dalību projektā "Digitālās un dematerializācijas pašvaldības" ("Digital & Dematerialization Municipalities" (DDM)) ERAMUS+ programmas 2021.gadam ietvaros.

2. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei iekļaut projektu "Digitālās un dematerializācijas pašvaldības" Liepājas pilsētas attīstības programmas 2015.-2020.gadam pielikumā Nr.2.2. "Investīciju plāns 2015.-2020.gadam".

3. Pilnvarot Liepājas valstspilsētas pašvaldības izpilddirektoru parakstīt ar projektu "Digitālās un dematerializācijas pašvaldības" saistīto dokumentāciju, t.sk. projekta pieteikumu, projekta īstenošanas vienošanos, ar projekta ieviešanu saistītos līgumus, to izpildi pamatojošos dokumentus un projekta atskaites.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | IT daļai, Attīstības pārvaldei, Sabiedrisko attiecību un mārketinga daļai, Izpilddirektora birojam, Juridiskajai daļai |